Glosaro de One Piece

'Sta chive ła ze na łista parsiałe de i tèrmeni spesìfeghi che i vien doparài inte el mondo imajinario descrivesto sol manga *[[One Piece]]*, scrito e dizenjà da Eiichirō Oda.

## Anbision
L**'Anbision** (覇気 *Haki*) ła ze na forsa misterioza che ła pol èsar catà inte onji èsare umano del mondo de *One Piece*. Inte l'edision itałiana del manga ła ze ciamà de frente col sò nome orizenałe in łengua japoneze, a dir *haki.* L'Anbision, cofà i Fruti del Diàoło, ła confarise de i poteri soranaturałi (par ezenpio poteri extrasensoriałi) ma, a difarensa de i fruti che biò manjarli, 'sta cuà ła ze na caratarìstega tìpega del corpo umano che ła pol èsar rezvejada, arlenada e donca potensiada. A se cata tri tipi diversi de Anbision, a segonda de łe capasità che łe pol venjar fora: 
* L**'Anbision de ła Percesion** (見聞色の覇気 *Kenbun-shoku no Haki*), anca dita "Tonałidà de l'Oservasion". Chi che el ze bon de dopararla el se cata co na spesie de sesto senso che el ghe parmete de anałizar el spasio da rente, in partigołare ła ze asè ùtiłe par catar fora ła prezensa de nemighi e parìgołi vari. Par de pì A ghe ze chi che el ze anca bon de zviłupar ła capasità de predir el futuro pì imedià (par ezenpio Charlotte Katakuri, el segondo fiol de l'inperadora Big Mom). Savemo che inte ła ciurma de i Capel de Paja A ghe ze Sanji che el ze un òtemo utiłizador de 'sto tipo de *haki*, ma anca Luffy, Zoro e Uzop i ga 'sta capasità. El tirador de ła ciurma el ze drio zviłuparla daspò de ła saga de Dresroza, tamentre el capitan el ga desidesto de potensiarla ancura de pì daspò del só conbatimento purpio co Katakuri.
* L'**Anbision de l'Armadura** (武装色の覇気 *Busō-shoku no Haki*), anca dita "Tonalidà de l'Armadura". 'Sta capasità chive ła parmete de crear na spesie de armadura a protesion del corpo par deféndarse da atachi potenti che i podarìa ferir e far asè mal. A ghe vol na gran potensa par poder infranzarla e, inte el cazo de un scontro tra du parsone co l'armadura, vinse chi che el ga 'sto *haki* pì zviłupà. Na caratarìstega che rende 'sta Anbision asè inportante ła ze coeła de donar ła capasità de contrastar i poteri de alcuni de i Fruti del Diàoło, in partigołare de i Rogia che i ga el potere asè eficase de l'intangibiłidà: tràmite ła Tonałidà de l'Armadura A se pol colpir e ferir un Rogia. Via de tut anca cuà val el prinsipio che se anca chełaltro avarsario el dòpara l'*haki* e łora prevałe coeło pì zviłupà. A ghe ze chi che el ze bon de trasferir l'armadura anca a ojeti e armi, cofà łe gueriere amàsoni de ła tribù Kuja opur Zoro che el ze bon de revestir le só spade co ła tonałidà de l'armadura par tajar coeła de chełaltri. Tra i *Mugiwara* anca Luffy e Sanji i ze boni de doparar l**haki'' de l'armadura. 
* L'<nowiki/>**Anbision del Re** (覇王色の覇気 ''Haō-shoku no Haki''), anca dita "Tonałidà del Re Concuistador". Ła ze ła pì ràdega tra tuti i tipi de Anbision parché no ła pol èsar mìa inparada e de fati i ze in puchi (solche uno inte un mełion de parsone) che i ła ga da ła nàsita e, donca, soło łuri i pol potensiarla inte el corso de ła vita. L**Haki* del Re dona el potere del intimidasion, a dir ła capasità de far pèrdar conosensa a łe parsone che łe ga un scarso senso de vołontà. A ghe ze l'inperador [[Cuatro Inperadori#Shanks|Shanks]] che el ga demostrà de poder parfin danejar el spasio da rente doparando 'sta Anbision al màsemo łeveło: a revardo el mistro Oda, respondendo a na dimanda de i łetori, el ga spiegà che Shanks el podarìa mandar in zvenimento almanco 100.000 parsone soło co ła potensa del só *haki*. Fin deso, inte el manga, A se ga podesto catar solche manco de dieze parsonaji che i ga el potere del Re Concuistador.
A ze pòsìbiłe che na parsona no ła sipia mìa bona de rezvejar l'Anbision inte el corso de ła só vita. E de fati i ze asè puchi i parsonaji del manga che i ze boni de doparar almanco un de i tri tipi de *Haki*. Ancura pì ràdeghi ze coełi che i ze boni de dopararli tuti e tri al isteso tenpo (cofà, par ezenpio, el protagonista [[Monkey D. Luffy|Luffy]]). El dòparo de l'Anbision ze na capasità fondamentałe par móvarse e soravìvar inte el Mondo Novo e anca par poder afrontar i ofisiałi pì alti de ła Marina.

== Armi Antighe  ==
Łe ze Plùton, Pozèidon e Urànus

== Fruti del Diàoło  ==
I *'Fruti del Diàoło** (悪魔の実 ''akuma no mi''), ciamài anca ''Frutti del Mare'' inte ła varsion itałiana del [[anime]], i ze de i partigołari fruti da l'orìzene misterioza che i confarise a chi che łi manja de i poteri soranaturałi de vario tipo. El preso da pagar, in canbio del potere brincà, el ze ła perdita de ła capasità de noar in acua e anca ła perdita de ła forsa fìzega e de i poteri onji 'olta che se vien in contato co l'acua de mar o co ła [[Glosaro de One Piece#Pria de Mar|Pria de Mar]]. N'altro ponto débole de i fruti ze che i poteri i pol èsar contrastài cuande che se se scontra co calcun che el ze bon bon de doparar ła [[Glosaro de One Piece#Anbision|Tonałidà de l'Armadura]] a levełi alti. Onji èsare umano el pol manjar solche un fruto sinò, se'l proase a manjàrghine n'altro, el só corpo el scioparìa par aria. L'ùnega parsona che ła ga i poteri de du difarenti fruti el ze el pirata [[Barbanera]] ma njancura ze stà spiegà 'sta ecesion. Par de pì A ze inposìbiłe catar du parsone vive che łe gapia el isteso potere parché onji potere el resta univogamente łigà a un presizo posesor fin cuande che 'sto cuà el ze in vita: se el more e łora chel fruto el se rejènera e cusita el pol èsar catà e manjà da n'altra parsona. I Fruti del Diàoło i ze difarensiài in tri categorìe prinsipałi fondàe sol tipo de potere che i pol donar: i ''Paramisha'', i ''Rogia'' e i ''Zòan''. Rento de onji categorìa A ghe ze de łe ultariori sotocategorìe de difarensiasion.
* ***Paramisha*** (超人系 ''Paramishia''): i ze ła categorìa pì granda de i Fruti del Diàoło e i dona un potere soranaturałe che el pol revardar na spesìfega capasità del corpo, o jenerar na partigołare sostansa, opur infruensar l'anbiente o chełaltre parsone. A difarensa de chełaltre du categorìe i ''Paramisha'' no i dona ła capasità de muar el propio corpo inte n'altro ełemento o inte na creatura extraumana. A ghe ze na variedà granda de poteri che se pol brincar co 'sto fruto e i stesi posesori i pol métarghe ani par capir in pien łe potensiałidà del fruto che i ga manjà. El difeto prinsipałe de i ''Paramisha'' ze che el corpo del posesor el resta senpre umano e donca col riscio de èsar ferìo seriamente. Par de pì ghe ze da tenjar conto che, siben che se posa catar un stramaro de capasità anca asè stranbe o parigołoze, A no ze mìa tanto difìsiłe intuir el ponto dèbołe de un partigołare potere, donca i conbatenti pì forti, esperti e astuti i pol neutrałizar sensa tanti problemi el vantajo donà da 'sti fruti. Via de tut A ghe ze stà parsonaji cofà l'inperador [[Barbabianca]] che el gavéa i poteri devastanti del fruto ''Paramisha'' ''Gura Gura'' che, in conbinasion con łe só capasità fìzeghe soraumane, i fazéa de łu l'omo pì forte del mondo e anca un aversario scuazi inposìbiłe da bàtar. El potere del ''Gura Gura'' de Barbabianca el ze stà brincà (co na tècnega misterioza) dal pirata Barbanera, che dezà de suo el gheva i poteri de un fruto ''Rogia''. Anca l'inperadora [[Cuatro Inperadori#Charlotte Linlin|Big Mom]] ła ga i poteri de un ''Paramisha'', a dir el ''Soul Soul''. E, soratuto, anca el protagonista [[Monkey D. Luffy]] el ga manjà un fruto de 'sta categorìa, a dir el ''Gom Gom'', brincando ła capasità de èsar un omo col corpo che el se conporta cofà ła goma: no'l ze un potere de par se steso devastante ma Luffy el ga inparà a sfrutarlo inte el modo justo e donca col tenpo el ze deventà asè eficase. 
* ***Rogia*** (自然系 ''Logia''): ła ze ła categorìa pì presioza parché 'sti fruti i ghe i ze asè ràdeghi e i poteri che i dona i ze tra i pì eficasi e resercài. Caratarìstega prinsipałe de 'sti fruti ze che i dona la capasità de muar tuto el corpo inte un spesìfego ełemento naturałe cofà giaso, fogo, gas, łuze, magma etc... El doparador de un ''Rogia'', podendo muar ła strutura mołecołare del propio corpo, el deventa de fato intangìbiłe e, donca, no'l pol njanca èsar ferìo. Fin tanto che ła storia ła jera anbietà inte el [[Jeografìa de One Piece#Paradizo|Paradizo]] de ła Łinea Granda i parsonaji col potere de i ''Rogia'' i jera, in pràtega, inbatìbiłi. Daspò che ze stà introdota l'[[Glosaro de One Piece#Anbision|Anbision]], sol fenir de ła prima parte del manga, A se ga capiò coel che el ze el ponto débołe de i ''Rogia'', a dir che l'intangibiłidà ła ze contrastada da ła Tonałidà de l'Armadura. Posto che inte el [[Jeografìa de One Piece#Mondo Novo|Mondo Novo]] tuti i parsonaji pì forti i ze boni de doparar l'Armadura A se capise che in chel toco da mar i scontri no i ze mìa tanto sinplisi njanca par i posesori de i poteri ''Rogia''. A se pol catar tra i parsonaji pì forti del manga purpio coełi che i ga manjà 'sto tipo de fruto, in partigołare: du de i tri atuałi Capitani da Mar de ła Marina considerando anca che l'ex Capitan da Mar [[Kuzan]] el ze un ''Rogia'' e, soratuto, l'inperador Barbanera, che el ga i poteri tremendi del fruto ''Rogia'' del tipo ''Dark Dark'' che el ze un de i pì potenti e parogołozi fruti in asołuto, par da pì in conbinasion col altretanto tremendo ''Paramisha'' del tipo ''Gura Gura''. 
* ***Zòan*** (動物系 ''Zon''): i ze un tipo de fruto che  confarise, a chi che ło manja, el potere de muar inte un partigołare tipo de animałe in tri modałidà difarenti: forma soło umana, forma mista omo/animałe, forma soło animałe. Un fruto ''Zòan'' el dona el vantajo de zvliłupar forsa, rezistensa fìzega e sensi desizamente soraumani e proporsionài a coełi de ła bestia che ła coresponde a che el fruto; donca ze ciaro che i pì eficasi in 'sto senso i ze i ''Zòan'' che i fa muar inte un predador carnìvoro, a dir un tipo de animałe asè potente, parìgołozo e fato aposta par el scontro fìzego. El parsonajo de [[Ciurma del Capel de Paja#Chopper|Chopper]] el ga manjà un fruto ''Zòan'' del tipo ''Homo Homo'' e, donca, da animałe el se ga muà inte un ésare umano ciapando rento tute łe forme intermedie, via de tut se 'sto fruto el fuse stà manjà da un omo vero e łora cheła parsona ła sarìa restà conpanja perdendo, paró, ła capasità de noar par senpre. I fruti ''Zòan'', donca, i ze asè eficasi inte el conbatimento corpo a corpo e cuande che ghe ze da sfrutar determinade doti fìzeghe ma, par el resto, i ze considarài un tipo de fruto bastansa banałe. Via de tut A ghe ze na sotocategorìa asè intaresante par via de i poteri soranaturałi che ła pol donar: A se trata de i cusiditi ''Zòan'' Mitołòzeghi che i ze ancura pì ràdeghi de i fruti ''Rogia''. E de fati i posesori de i poteri de 'sti fruti partigołari i ze tra i pì forti tra coełi visti fin deso sol manga. A se pol recordar, par ezenpio, [[Parsonaji de One Piece#Ciurme de i Cuatro Inperadori|Marco "Ła Fenise"]], ex comandante de ła prima armada de l'inperador Barbabianca, che el ga manjà purpio el Fruto de ła Fenise brincando cusì ła capasità de rejenerar łe ferìe e i dani del só corpo. Anca [[Parsonaji de One Piece#Parsonaji de ła Marina|Sengoku]], che el ze stà Capitan da Mar Zenarałe de ła Marina, el ga manjà el fruto ''Homo Homo'' modeło ''Buddha'' che el ghe parmete de trasformarse inte un Buddha zigantesco in grado de emétar tremende onde de enerzìa da i palmi de łe man.

== Log Pose  ==
Un ***Log Pose*** (記録指針 ''Rogu Pōsu'') el ze un tipo partigołare de busoła che el vien doparà solche inte ła [[Jeografìa de One Piece#Łinea Granda|Łinea Granda]] a motivo de łe anomałìe manjèteghe che łe ze tìpeghe de 'sta fasa de mar e che łe fa zbałar na bùsoła normałe. El ''log pose'' invese, cuande che se ze fermi inte un łogo, el se manjetiza col canpo manjètego de l'ìzoła che ła ze pì da rente e donca el tende a senjar senpre cheła presiza diresion fin tanto che no se ze rivài. El tenpo de manjetizasion el pol variar da calche dì fin a un ano intiero. Cuande che se scumisia a navegar inte ła Łinea Granda ze donca posìbiłe desìdar tra sete parcorsi diversi che i depende da coeła che ze ła ìzoła che se cata par prima parchè daspò tute chełaltre łe vien in secuensa par via de i canpi manjèteghi che i se rencore un daspó de chełaltro. A onji modo, a presìndar da coeła che ła ze ła partensa, i sete posìbiłi parcorsi i porta tuti al isteso ponto finałe che parò no ła ze l'izoła de [[Jeografìa de One Piece#Raftel|Raftel]], posto che par rivar łive serve łe informasion che łe ze scolpìe inte łi [[Glosaro de One Piece#Poneglyph|Road Poneglyph]]. Par navegar inte el [[Jeografìa de One Piece#Mondo Novo|Mondo Novo]] A ze obrigatorio doparar par fin tri ''log pose'' contenporaneamente par via de i problemi manjèteghi che i ze ancura pì ezasperài che inte el Paradizo: depende da l'espariensa e da ła braura del navigador capir coała che ła ze ła pì afidàbiłe de łe tri diresion indicàe.

L****Eternal Pose*** (永久指針 *Etānaru Pōsu)* el ze un tipo spesiałe de *log pose* che el ze stà manjetizà fiso so na serta ìzoła e donca el ìndega senpre cheła diresion.

== Navi  ==
=== Oro Jackson  ===
=== Going Merry  ===
Ła ***Going Merry*** (ゴーイングメリー号 *Gōingu Merī-gō*), ciamà anca senplisemente ła *Merry*, ła ze stà ła prima nave ofisiałe de ła [[Ciurma del Capel de Paja]], sostituìa in sèito da ła [[Thousand Sunny]]. Inte łi primi capìtułi, vanti de ver 'sta nave, Luffy Zoro e Nami i gavéa doparà na barcheta picenina par móvarse inte el [[Jeografìa de One Piece#Mar Orientałe|Mar Orientałe]]. Ła *Merry* ła ghe ze stà regałà da [[Kaja]], na amiga de [[Ciurma del Capel de Paja#Uzop|Uzop]] che ła vive inte el [[Viłajo de Shirop]], al tèrmene del scontro de i *Mugiwara* co ła ciurma del pirata [[Kuro]]. Da'l ponto de vista tècnego ła jera na caraveła a un soło àlbaro co ła veła triangołare, da ła łinea conpata e zgagia in navigasion. Ła gheva solche du canoni: un a prora e un a pupa. Fin tanto che ła ciurma ła jera de 5-6 menbri ła nave ła podéa ofrir spasi e łocałi pa' star tuti bastansa còmodi. Ła *Merry* ła ga conpanjà Luffy e i conpanji dal Mar Orientałe fin rento de ła Łinea Granda, par dir che co 'sta nave i ze stài boni anca de rivar so i [[Jeografìa de One Piece#Mari del Sieło|Mari del Sieło]] durando ła saga de [[Jeografìa de One Piece#Skypiea|Skypiea]]. In cheła ocazion ła caraveła la gheva reportà de i dani bastansa seri e donca la gavéa da èsar reparada inte łi cantieri navałi de [[Jeografìa de One Piece#Water Seven|Water Seven]], indóe che ghe łaora i mejo mistri d'asa del mondo. Maldestin i carpentieri i ga comunegà che ła nave ła gavéa da èsar dezmantełada parché non ła jera pì segura pa' nar sol mar, e 'sta storia ła ga scaenà ła reasion rabioza de Uzop che no'l condividéa 'sta desizion parché, fin a chel momento, el se jera senpre sintìo łu el responsàbiłe de ła *Merry* e 'l ghe gavéa pensà senpre łu a taconarla su a ła bona. Da cuanto che el jera inrabià el ga parfin mołà ła ciurma pa' un serto tenpo. Via de tut ła *Merry* ła ze reconparsa sol fenir de i avegnimenti de [[Jeografìa de One Piece#Enies Lobby|Enies Lobby]] guidada dal só [[Klabautermann]], a dir un spìrito misteriozo che el incarna l'ànema de onji inbarcasion. A'l tèrmene de 'sta aventura i *Mugiwara* i ga meso su un funerałe vichingo pa' sałudar e rengrasiar ła *Merry* e co coeło ła ze stà bruzà definitivamente, un de i epizodi pì comoventi de tuto el manga. Via de tut Franky el ga recuperà ła połegia de ła caraveła, a forma de testa de piègora, e ła ga redoparada inte un barchin a vapor che el serve cofà mezo vełose da zbarco pa' ła Thousand Sunny, de fati 'sto barchin el vien ciamà purpio *Mini-Merry*.

=== Thousand Sunny  ===


==  Poneglyph  ==
I ***Poneglyph*** (歴史の本文*Pōnegurifu*, let. "Testo de ła Storia", voltà col tèrmene *Poignee Griffe* inte l'edision itałiana del manga) i ze de łe stełi ziganti de pria a forma de cubo sparpanjàe in tuto el mondo de *One Piece*. In totałe savemo che ghe ne ze 30 de 'ste stełi e savemo che łe ze stàe fate su da i avi de ła fameja [[Kozuki]], durando el [[One Piece#El Sècoło Vodo|Sècoło Vodo]], doparando un materiałe indistrutìbiłe e co na tècnega de insizion sconosùa. Onji stełe ła ga de łe iscrision fate inte na łengua misterioza che ła podarìa èsar coeła doparada inte el [[One Piece#El Renjo Antigo|Renjo Antigo]]. Donca desifrar i testi de i *Poneglyph* ła ze na grave viołasion de ła łeje del [[One Piece#Goerno Mondiałe|Goerno Mondiałe]] e trazgredirla sinjìfega risciar parfin ła pena de morte. [[Ciurma del Capel de Paja#Nico Robin|Nico Robin]], l'archeòłoga de i *Mugiwara*, ła ga na reconpensa sol cao e ła ze resercada dal Goerno purpio parché ła ze restà l'ùnega parsona al mondo che ła ze bona de łèzar e capir el sinjifegà de 'sti testi misteriozi. E chi che el ze bon de seitar tute 'ste informasion el pol catar el modo de rivar inte l'ìzoła de [[Jeografìa de One Piece#Raftel|Raftel]] al tèrmene del Mondo Novo, a dir indóe che se dize che ghe sipia el tezoro *One Piece* e ła spiegasion de ła storia vera del mondo. Fin deso solche [[Gol D. Roger]], el Re de i Pirati, el ze stà bon de conpletar 'sta inpreza siben che no'l gavese ła conosensa de ła łengua antiga. [[Silvers Rayleigh]], el capitan vicario de ła ciurma del Re de i Pirati, el ga parò spiegà a i *Mugiwara* che Roger el gheva un misteriozo potere che el ghe fazéa sintir "ła voze" de łe robe. I *Poneglyph* i ze spartii in tri categorìe che łe se difarensia in baze al tipo de informasion che ła vien reportada so i testi de łe iscrision:
* ***Poneglyph*** *'diresionałi**: i ze 17, de cołor blè scuro, e i ze ciamài cusita parché i contien łe informasion par catar ła pozision de chełaltri ''Poneglyph'' "informadivi", a dir i ''Real Poneglyph''. 
* ***Real Poneglyph*** (真の歴史の本文（リオ・ポーネグリフ) ''Rio Pōnegurifu''; let. "El Testo de ła Vera Storia"): łe ze 9 stełi de pria de cołor blè scuro che łe reporta informasion inèdite so ła storia antiga e in partigołare sol parìodo misteriozo del [[One Piece#El Sècoło Vodo|Sècoło Vodo]] opur so łe [[Glosaro de One Piece#Armi Antighe|Armi Antighe]]. Par 'sto motivo i ze considarài cofà ''Poneglyph'' "informadivi". Pararìa che Gol D. Roger, inte l'ìzoła de Raftel, el gapia catà l'ùltemo ''Real Poneglyph'' che el reasume in modo ciaro e conpleto tuti i dati reportài so chełaltre prie.
* ***Road Poneglyph***: i ze solche cuatro de 'sto tipo e i se difarensia da tuti chełaltri parché i ze de cołor roso. I testi insizi so 'sti ''Poneglyph'' i reporta łe informasion par catar ła misterioza ìzoła de Raftel: de fati onjuna de 'ste cuatro prie ła spiega la diresion par catar na spesìfega ìzoła e donca, ciapando na mapa e incrozando łe łinee a partir da 'ste cuatro ìzołe, A ze posìbiłe capir la pozision de Raftel. Par 'sto motivo i ze asè presiozi e asè resercài da tuti i pirati e savemo par serto che: un ło ga l'inperadora [[Cuatro Inperadori#Charlotte Linlin|Big Mom]], n'altro ło ga l'inperador [[Cuatro Inperadori#Kaido|Kaido]] e n'altro ancura el ze inte l'ìzoła de [[Zou]] custodìo da ła tribù de i [[Vizoni]]. A no se sa njancura indóe che sipia el cuarto.

== Pria de Mar  ==
Ła **Pria de Mar** (海楼石 ''Kairōseki'', let. "Pria del Osèano", voltà col tèrmene ''Agalmatolite'' inte l'edision itałiana del manga) ła ze na sostansa naturałe asè ràdega e misterioza che ła se pol catar inte el mondo de ''One Piece''. Ła vien considarà cofà un tipo partigołare de pria siben che ła vien łaorada e modełada cofà un metało. Oltra che èsar asè dura e rezistente ła ga ła caratarìstega de "emanar" ła istesa enerzìa del mar, donca cuande che ła vien tocada da na parsona che ła ga manjà un [[Glosaro de One Piece#Fruti del Diàoło|Fruto del Diàoło]] ła provoca su de łu l'efeto conpanjo del acua de mar, a dir coeło de zmorsarghe i poteri e ła forsa. Par 'sto motivo ła Marina ła dòpara łe manete fate de Pria de Mar cuande che ła ga da arestar calcun che el ga i poteri de i fruti e, a onji modo, ła dòpara 'ste manete co tuti parché el materiałe el ze indistrùtìbile e bon anca par chi che el ga na gran forsa fìzega. De 'sta sostansa ze fato anca el partigołare baston doparà dal Capitan da Mar Vicario Smoker, ma co na inpunjadura revestìa de n'altro materiałe parché anca 'sto ofisiałe el ga i poteri de i fruti. Ła Pria de Mar ła ze doparada, senpre da ła Marina, par revestir el fondo de łe só navi cuande che łe ga da pasar traverso de łe [[Jeografìa de One Piece#Fase de Bonasa|Fase de Bonasa]], par el motivo che l'enerzìa del mar, emanada da ła sostansa, ła tien chieti i mostri marini che inpesta chełe acue, almanco pa' un poco de tenpo.

== Reconpense  ==
== Sciozòfono  ==
== Vałute monedarie  ==
=== Berry  ===
I **Berry** (ベリー ''Berī'') i ze ła vałuta monedaria doparada scuazi dapartut inte el mondo de ''One Piece''. Inte ła varsion itałiana del [[anime]] i ze ciamài anca ''Danari''. I Berry i ze disponìbiłi sia soto forma de banconote de carta che sotoforma de monèe de metało. I taji de carta i pol èsar da 10.000, 5.000 e 1.000 Berry, tamentre łe monèe łe ze da 500, 100, 50, 10, 5, 1 Berry. Pa' far un ezenpio del vałor de i Berry A se pol considarar che i ''Mugiwara'' i jera prunti a spéndar anca 200.000.000 de Berry par cronpar na nave nova a [[Jeografìa de One Piece#Water Seven|Water Seven]], donca A ze posìbiłe che ghe sipia na serta corespondensa de 'sta vałuta virtuałe co ła cuotasion reałe del ''Yen'' japoneze.
=== Extol ===
L**'Extol*' (エクストル *Ekusutoru'') ła ze ła vałuta monedaria doparada a Skypiea. Un Berry el val sirca 10.000 Extol.

## Note


## Varda anca
* One Piece
* Thousand Sunny
* Jeografìa de One Piece
* Parsonaji de One Piece